o
DEREK PRINCE: RAKENNA KALLIOLLE
VIIMEINEN TUOMIO 2/2
Olen Jumalan armosta saanut karkottaa pahoja henkiä.
Olen nähnyt monia suuria ihmeitä.
Olen usein profetoinut.
En perusta kirkkauden toivoa niihin asioihin.
Se, joka niin tekee, on vaarassa.
Taivaaseen pääsee se, joka tekee Isän tahdon.
Kolmas peruste on voima, jossa toimimme.
Paavali sanoo Room. 15:18-19:ssä: -
"En näet rohkene puhua mistään muusta kuin siitä," -
"mitä Kristus on minun kauttani tehnyt" -
"saattaakseen maailman kansat kuuliaisiksi" -
"puheiden ja tekojen, tunnustöiden ja ihmeiden avulla," -
"Jumalan Hengen voimalla."
Pyhän Hengen voima on ainoa hyväksyttävä voima.
Kertaan vielä kolme perustetta, jotka kestävät tulessa.
1. Motiivi - Jumalan kunniaksi
2. Oletko kuuliainen Jumalan Sanalle vai laaditko omat säännöt?
3. Toimitko Hengen voimassa vai omassa voimassa?
On kaksi tuomiotapaa, joihin Jeesus viittasi vertauksissa.
Mietin kovasti, miten käsitellä niitä.
Luen ne ääneen.
Ensimmäinen on vertaus rahoista.
Tuolloin rahana oli "mina".
Vertaus löytyy Luukkaan evankeliumin 19. luvusta.
Vanhassa käännöksessä puhutaan leivisköistä.
Mina oli arvoltaan hyvin pieni raha.
Luuk. 19:11:stä eteenpäin: -
"Heidän tätä kuunnellessaan Hän puhui vielä vertauksen."
"Monet luulivat Jumalan valtakunnan ilmestyvän aivan kohta."
"Hän sanoi: 'Ylhäinen mies lähti matkalle kaukaiseen maahan' -
"saadakseen itselleen kuninkuuden ja palatakseen takaisin."
"Hän kutsui luokseen 10 palvelijaa, antoi heille kullekin kultarahan" -
"ja sanoi: 'Käyttäkää näitä parhaanne mukaan, kunnes palaan.'
"Maanmiehet kuitenkin sanoivat: 'Emme tahdo Häntä kuninkaaksemme.'
"Mies palasi maahansa kuninkaana. Hän kutsutti palvelijat luokseen" -
"kuullakseen, kuinka tuottavasti kukin oli rahaa käyttänyt."
Jumala vaatii meitä tilille.
"Ensimmäinen sanoi: 'Antamasi raha on tuottanut kymmenen lisää.'
"Kuningas sanoi: 'Mainiota! Olet hyvä palvelija.'
'Koska olit uskollinen vähässä, saat hallintaasi 10 kaupunkia.'
Uskollisuutemme tässä elämässä määrittää osamme tulevassa.
"Toinen sanoi: 'Antamasi kultaraha on tuottanut viisi kultarahaa.'
"Kuningas sanoi: 'Sinut minä panen hallitsemaan viittä kaupunkia.'
Tätä palvelijaa Kuningas ei kehunut hyväksi.
"Seuraava palvelija sanoi: 'Tässä on antamasi kultaraha.'
'Olen säilyttänyt sitä liinaan käärittynä.'
'Minä pelkäsin sinua, koska olet armoton mies.'
'Sinä otat mitä et ole tallettanut, ja leikkaat, mitä et ole kylvänyt.'
"Kuningas sanoi: 'Omien sanojesi mukaan minä sinut tuomitsen.'
'Sinä kelvoton palvelija! Tiesit minut armottomaksi.'
'Mikset sitten vienyt rahaani pankkiin,' -
'niin että olisin palattuani voinut nostaa sen korkoineen?'
"Kuningas määräsi: 'Ottakaa häneltä raha pois ja antakaa se sille,' -
'jolla on kymmenen kultarahaa.'
"He sanoivat: 'Herra, hänellä on jo kymmenen kultarahaa.'
Jeesus jatkoi: "Jokaiselle, jolla on, annetaan," -
"mutta jolla ei ole, siltä otetaan pois sekin, mitä hänellä on."
Meistä monet eivät ajattele näin, mutta tämä ei ole vertauksen loppu.
"Tuokaa viholliseni, jotka eivät tahtoneet minua kuninkaakseen," -
"ja teloittakaa heidät minun edessäni."
Näin sanoo Tuomari Jeesus, ei Vapahtaja Jeesus.
Hän vapahtaa ja tuomitsee oikeudenmukaisesti.
Onko sinulla tällainen kuva Jeesuksesta?
Vai pidätkö Jeesusta vain lauhkeana ja kesynä?
Kiitos Jumalalle, se on totta, mutta se ei ole koko totuus.
Jeesus on Tuomari, jonka silmät liekehtivät tulta.
Hänen suussaan on kaksiteräinen miekka.
Hänen äänensä on kuin vetten pauhu ja jalat kuin sula vaski.
Kun Johannes kohtasi Tuomarimme, hän kaatui maahan kuin kuollut.
Johannes oli Jeesuksen läheisin opetuslapsi.
Johannes nojasi Jeesuksen rintaa vasten viimeisellä ehtoollisella.
Johannes oli mukana, kun Jeesus ilmestyi Galileassa.
Jeesus valmisti opetuslapsille aamiaisen, mikä on minusta ihanaa.
Johanneskin kaatui maahan kohdatessaan Tuomari-Jeesuksen.
Seurakunnallekin pitäisi tapahtua jotakin sellaista.
Seurakunta, joka on pitänyt Jeesusta kaverinaan, -
tarvitsee kohtaamista Tuomari-Jeesuksen kanssa.
Johanneksen kokemuksesta olisi hyötyä meillekin.
Kommentoin vertausta.
Ensinnäkin eniten tienannut sai vielä lisää.
Tämä on periaate.
Sain kerran Jumalalta yliluonnollisen uskon lahjan.
Rukoilin niiden puolesta, joilla on eripituiset jalat. He parantuivat.
Niin tapahtui sadoille.
Sanoin: "Jumalan voima vaikuttaa kehoissanne."
Monet parantuivat yliluonnollisesti.
Ystäväni ja kollegani sanoivat: -
"Sinua pidetään arvostettuna raamatunopettajana."
"Jos alat pidentää ihmisten jalkoja, maineesi kärsii."
Kysyin asiasta Herralta.
Koen Hänen vastanneen näin: -
"Olen antanut sinulle lahjan."
"Käytä sitä, niin saat lisää. Jätä käyttämättä, niin menetät sen."
Sillä hetkellä päätin käyttää lahjaani.
Kiitos Jumalalle, sain lisää.
Samoin on kaikkien lahjojen laita.
Käytä lahjaa, niin saat lisää. Jätä käyttämättä, niin menetät sen.
Palvelutyömme tässä elämässä määrittää asemamme ikuisuudessa.
Kymmenen rahaa ansainnut sai haltuunsa kymmenen kaupunkia.
Viisi rahaa ansainnut sai haltuunsa viisi kaupunkia.
Palkka vastasi uskollisuuden määrää.
Jeesus kehui uskollisuutta, ei menestystä.
Monet meistä painottavat liikaa menestystä -
ja aivan liian vähän uskollisuutta.
Jeesus sanoi palvelijalle, joka ei ollut ansainnut mitään: -
"Olisit laittanut rahan pankkiin. Olisin saanut edes koron."
Ei siis ole aina väärin saada korkoa.
Mitä tämä merkitsee?
Joku saattaa sanoa: "Ei minulla ole isoa palvelutehtävää."
"En ole saarnaaja enkä johtaja."
"Minulla ei ole runsaasti lahjoja. Mitä tehdä?" - Laita raha pankkiin.
Etsi Herran palvelija, jonka työ tuottaa hedelmää.
Koettele hänen työnsä ja panosta siihen.
Se on rahan laittamista pankkiin.
Saat korkosi, kun Herra tulee takaisin.
Tarkastellaan toista vertausta, jossa on samanlaisia piirteitä.
Se on Matt. 25:14-30:n vertaus palvelijoille uskotuista rahoista.
Matt. 25:14:stä eteenpäin.
"Mies matkusti muille maille."
"Hän kutsui palvelijansa ja uskoi heille omaisuutensa."
"Yhdelle hän antoi 5 talenttia, toiselle 2 ja kolmannelle yhden," -
"kullekin hänen kykyjensä mukaan."
Mina-vertauksessa kaikki saivat yhden. Tässä saatiin 5, 2 ja 1.
Kukin sai kykynsä mukaan.
Jumala uskoo meille lahjoja kykymme mukaan.
Jos pystymme huolehtimaan 5 talentista, saamme 5 talenttia.
Jos pystymme huolehtimaan yhdestä talentista, saamme yhden.
Saamme kykymme mukaan.
"Se, joka oli saanut 5 talenttia, hankki voittoa toiset 5 talenttia."
"Samoin se, joka oli saanut kaksi talenttia, voitti toiset kaksi."
"Mutta se, joka oli saanut vain yhden talentin," -
"kaivoi maahan kuopan ja kätki sinne isäntänsä rahan."
"Kului pitkä aika. Isäntä palasi ja vaati palvelijoiltaan tilitykset."
"Viisi talenttia saanut sanoi: 'Annoit minulle viisi talenttia.'
'Kuten näet, olen hankkinut voittoa toiset viisi.'
Isäntä sanoi: 'Hyvin tehty! Olet hyvä ja luotettava palvelija.'
'Vähässä olet ollut uskollinen, panen sinut paljon haltijaksi.'
'Tule herrasi ilojuhlaan!'
"Kaksi talenttia saanut sanoi: 'Annoit minulle kaksi talenttia.'
'Kuten näet, olen hankkinut voittoa toiset kaksi.'
"Isäntä sanoi: 'Hyvin tehty! Olet hyvä ja luotettava palvelija.'
'Vähässä olet ollut uskollinen, panen sinut paljon haltijaksi.'
'Tule herrasi ilojuhlaan!'
Herra sanoi samat sanat kummallekin.
Hän odottaa sataa prosenttia.
Jos Hän antaa kaksi talenttia, hän odottaa kahta lisää.
Hän tietää, mihin kykymme riittävät.
Hän ei pyydä yli sen, mihin kykenemme.
"Yhden talentin saanut sanoi: 'Tiesin, että olet ankara mies.'
'Leikkaat sieltä, minne et ole kylvänyt.'
'Peloissani kätkin talenttini. Tässä on omasi.'
"Isäntä vastasi: 'Sinä kelvoton ja laiska palvelija!'
Laiskuus on pahuutta.
Seurakunnista useimmat eivät hyväksyisi juoppoja.
Seurakunnista monet hyväksyvät laiskureita.
Jumalan silmissä laiskuus on pahempi synti kuin juoppous.
Näin itse näen sen asian.
En kannata juoppoutta. Se on synti.
Uskon, että Jumalan silmissä laiskuus on pahempi synti.
Jeesus sanoi: "Sinä laiska ja paha palvelija."
'Sinä tiesit, että minä leikkaan sieltä, minne en ole kylvänyt.'
'Olisit vienyt rahat pankkiin, että olisin saanut omani korkoineen.'
Ellet pysty hankkimaan lisää, -
panosta palvelutyöhön, joka kantaa hedelmää.
"Ottakaa pois hänen talenttinsa ja antakaa sille, jolla on kymmenen."
"Jokaiselle, jolla on, annetaan, ja hän on saava yltäkyllin," -
"mutta jolla ei ole, siltä otetaan pois sekin mitä hänellä on."
"Heittäkää kelvoton palvelija pimeyteen."
"Siellä itketään ja kiristellään hampaita."
Olen tutkinut sanontaa "itku ja hammasten kiristys".
Sitä käytetään ihmisistä, jotka ovat olleet lähellä, -
ei niistä, jotka ovat kaukana Jumalan tuntemisesta.
Sitä käytetään niistä, jotka ovat tienneet asioista -
mutta eivät ole astuneet sisään.
Heillä on oleva itku ja hammasten kiristys.
He sanovat katkerasti: "Olisin voinut olla mukana koko ajan," -
"mutten ottanut sitä vastaan. Nyt minut heitetään ulos ikuisesti."
Kamalaa.
Sanon vielä jotakin.
Ne, jotka heitettiin ulos, olivat juuri niitä, -
joille oli annettu vähiten.
He ovat yhden talentin ihmisiä.
Se pitää paikkansa seurakunnassa.
Kyvykkäät ihmiset asettavat lahjansa käyttöön.
Yhden talentin ihmiset sanovat: "Minulla on niin vähän."
"En voi tehdä juuri mitään. En siis teekään mitään."
Heidät heitetään ulos.
Kertaan vertauksen periaatteet.
1. Palvelutyömme tässä elämässä määrittää asemamme tulevassa.
2. Jos talentin haluaa pitää, sitä täytyy käyttää.
3. On syntiä olla tekemättä hyvää, silloin kun siihen on mahdollisuus.
Jaak. 4:17: "Joka ymmärtää tehdä sitä, mikä hyvää on," -
"eikä tee, hänelle se on synniksi."
Syntiä on yhtä hyvin se, mitä jätämme tekemättä.
Sitten haluan hetkisen tarkastella Matt. 5:tä.
On kolme ihmisryhmää, jotka Jumala torjuu.
Tyhmät morsiusneidot, jotka eivät ottaneet öljyä mukaansa, -
yhden talentin palvelijat, joka ei käyttänyt talenttiaan, -
ja vuohikansat, jotka eivät auttaneet Jeesuksen veljiä.
Jumala torjui heidät kokonaan.
Mitä yhteistä heillä oli?
Yhteistä oli se, etteivät he tehneet mitään.
Se oli riittävä syy torjunnalle.
Se on vakava ajatus.
Tarkastellaan nopeasti muita tuomioita.
Olemme tutkineet uskovien tuomioita, -
koska ne koskevat meitä.
Uskovien on syytä tuntea ne.
Seuraava tuomio koskee nähdäkseni Israelia, -
Jumalan valittua kansaa.
Vaikka Israel on ollut tottelematon ja uskoton vuosisatojen ajan, -
Jumala ei ole hylännyt sitä.
Raamatussa sanotaan, -
ettei Herra hylkää kansaansa. Hän on uskollinen oman nimensä tähden.
Herra näki hyväksi valita Israelin.
Israel ei ole sitä itse ansainnut.
Herra haluaa kirkastaa nimensä Israelin kautta.
Jumalalla on Israelille oma erityinen tuomio.
Mainitsen periaatteen siunauksista ja tuomiosta.
Jumala siunaa juutalaisia suoraan ja pakanoita juutalaisten kautta.
Meidän muiden kuin juutalaisten on syytä muistaa, -
että kaikki hengelliset siunaukset ovat tulleet juutalaisten kautta.
Jeesus sanoo Joh. 4:22:ssa: "Pelastus on juutalaisista."
Meidän on kiittäminen juutalaisia kaikista pelastuksen siunauksista.
Jumala odottaa, että me tunnustamme sen.
Jumala puolestaan tuomitsee pakanat suoraan -
ja juutalaiset pakanoiden kautta.
Jumala siunaa juutalaisia suoraan ja pakanoita juutalaisten kautta.
Jumala tuomitsee pakanat suoraan ja juutalaiset pakanoiden kautta.
Kun tarkastellaan juutalaisen kansan historiaa, -
Jumala on tuominnut juutalaiset aina pakanakansojen kautta.
Seuraava tuomio tulee suuren ahdingon aikana.
Luetaan Jer. 30:3-7.
"Tulee aika, jolloin minä käännän" -
"kansani Israelin ja Juudan kohtalon."
"Karkotetut minä tuon takaisin siihen maahan," -
"jonka annoin heidän isilleen, ja he saavat sen jälleen omakseen."
Tämä siis huolimatta siitä, mitä poliitikot ajattelevat.
Kaikki Raamattunsa tuntevat tietävät, mistä maasta on kyse.
Joku sanoi: "Jos juutalaisten paluu olisi Jumalasta," -
"maassa vallitsisi rauha." Hän ei tunne Raamattuaan.
Jumala sanoo juutalaisten paluumuutosta näin: -
"Kauhun huuto kiirii: rauha on mennyttä, vain pelkoa kaikkialla!"
"Voiko mies synnyttää? Miksi jokainen mies pitelee vatsaansa" -
"ja voihkii kuin synnyttävä nainen?"
Israel kohtaa historian suurimman ahdingon -
heti maahan paluun jälkeen.
"Voi! Suuri ja kauhea on se päivä, ei ole toista sen kaltaista."
"Se on ahdistuksen aika Jaakobille, mutta hän pelastuu siitä."
Jaakob ei välty ahdistuksesta, mutta se pelastuu ahdistuksen läpi.
Jumala tuomitsee juutalaisen kansan.
Ahdistuksen ajan jälkeen tuomio on ohi.
Sen jälkeen Jumala tuomitsee muut kansat.
Joel 3:1-2.
Aika on lopuillaan. Luetaan nopeasti Joel 3:1-2.
"Tuohon aikaan minä käännän Juudan ja Jerusalemin kohtalon."
Tämä liittyy juutalaisten paluuseen omaan maahansa.
"Minä kokoan kaikki pakanakansat Josafatinlaaksoon."
"ja käyn siellä oikeutta niitä vastaan oman maani" -
"ja kansani Israelin tähden."
"Ne hajottivat Israelin kansojen sekaan ja jakoivat minun maani."
Juutalaisten jälkeen Jumala tuomitsee pakanakansat.
Tuomion perustana on se, miten kansat ovat kohdelleet Israelia.
Se on vakava seikka.
On kaksi syytettä: -
Ensinnäkin pakanakansat ovat vainonneet juutalaisia.
Toiseksi he ovat jakaneet Israelin maan.
Jumala kutsuu sitä omaksi maakseen.
Millään maalla ja hallituksella ei ole valtaa jakaa maata.
Nykyään tapahtuu juuri sitä, mitä ei pitäisi tapahtua.
Maata on jaettu, jaetaan ja tullaan jakamaan.
Lopulta Jumala tuomitsee kansat, jotka jakoivat maan.
Valitettavasti Britannia asettuu listan kärkipäähän.
Britannia hallitsi mandaattialuetta 1. maailmansodan lopulla.
Britannian oli määrä perustaa koti juutalaisille.
Vuonna 1922 Winston Churchillin päätöksellä -
Britannia antoi maasta 76 % arabivaltiolle, Jordanialle.
Juutalaiset eivät saa asua siellä.
YK jakoi vielä jäljelle jääneen 24 prosentin.
Kaikki vastuussa olevat joutuvat vastaamaan Jeesukselle.
Matt. 25:ssä puhutaan kansojen tuomiosta.
Lammaskansat pääsevät valtakuntaan.
Vuohikansat karkotetaan ikuiseen kadotukseen.
Tuomio perustuu siihen, miten he ovat kohdelleet Jeesuksen veljiä.
Tämä on hyvin tärkeää.
Israel on tärkeä tekijä kansainvälisissä suhteissa.
Monet kansat valitsevat väärän puolen.
Israel ei voi puolustautua, mutta Jumala puuttuu tilanteeseen.
Mainitsen vielä neljännen tuomion.
Se on tuomio suuren valkoisen valtaistuimen edessä.
Siitä puhutaan Ilm. 20:ssä.
"Kuolleet, suuret ja pienet, seisoivat valtaistuimen edessä."
"Kuolleet tuomittiin sen mukaan, mitä kirjoihin oli merkitty."
Onneksi on olemassa elämän kirja.
Ne, joiden nimet on kirjoitettu Elämän kirjaan, -
saavat viettää ikuisuuden Jumalan kanssa.
Muut karkotetaan iäti pois Jumalan luota.
Neljä päätuomiota ovat: 1. Uskovien tuomio, Kristuksen tuomioistuin
2. Israelin tuomio suuressa ahdingossa
3. Pakanakansojen tuomio tuhatvuotisen valtakunnan alussa
4. Kuolleiden viimeinen tuomio valkean valtaistuimen edessä
Nämä ovat Jumalan tuomiot, niin kuin olen ymmärtänyt.
Jokaisen on pohdittava, onko valmis kohtaamaan Jumalan tuomion.
Elänkö elämää, joka ei saata minua häpeään Hänen edessään?
Veljet ja sisaret, rukoillaan sen puolesta, -
kun eräänä päivänä olemme Jumalan tuomion edessä.
Kaikkivaltias Jumala, Sanasi on selkeä.
Olemme julistaneet Sanaasi kansallesi.
Rukoilen jokaisen kuulijan puolesta.
Anna Raamatun Sanan upota syvälle sydämiin.
Kehota ihmisiä tutkimaan vakavasti omaa elämäänsä.
Rukoilen etenkin yhden talentin ihmisten puolesta.
Herra, älä anna heidän kätkeä lahjaansa maahan.
Anna heidän tallettaa lahjansa pankkiin, -
etteivät he joutuisi häpeään paluusi hetkellä.
Olet luvannut tulla pian.
Olet kehottanut meitä olemaan valmiina paluusi hetkellä.
Rukoilen jokaisen puolesta itseni mukaan lukien.
Auta meitä armossasi olemaan valmiina paluutasi varten.
Auta niin, että olisimme valmiina kohtaamaan tuomiomme -
ja vastaamaan teoistamme.
Pyydämme armoasi nimessäsi, Jeesus. Aamen. Siunausta!
Jos olet kiinnostunut Derek Princen muista opetuksista, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz